Անտոնիո Ռուկավինա

Անտոնիո Ռուկավինա (սերբ.՝ Антонио Рукавина / Antonio Rukavina, հունվարի 26, 1984(1984-01-26), Բելգրադ, ՀՍՖՀ), սերբ ֆուտբոլիստ, ղազախական «Աստանա» ակումբի և Սերբիայի ազգային հավաքականի պաշտպան։


== Կարիերա ==


=== Ակումբային ===
Անտոնիու Ռուկավինան Նովի Բեոգրադի «Բեժանիա» ակումբի սան է, որտեղ էլ 2002 թվականին սկսել է իր պրոֆեսիոնալ կարիերան։ «Բեժանիայի» կազմում հանդես է եկել մինչև 2006 թվականի վերջը՝ մասնակցելով 142 խաղի և խփելով 26 գոլ։ 2007 թվականի հունվարին տեղափոխվել է Բելգրադի «Պարտիզան», որի կազմում անցկացրել է 32 խաղ և խփել 4 գոլ՝ թիմի կազմում դառնալով Սերբիայի փոխչեմպիոն, ինչպես նաև լինելով թիմի ավագ։
2008 թվականին Անտոնիո Ռուկավինան տեղափոխվել է Դորտմունդի «Բորուսիա», որի հետ կնքել է 4,5 տարվա պայմանագիր, իսկ տրանսֆերի արժեքը կազմել է 2 500 000 եվրո։ «Բորուսիայի» կազմում Ռուկավինան իր նորամուտը կատարել է 2008 թվականի հունվարի 29-ին՝ մասնակցելով Բրեմենի «Վերդեր» ակումբի դեմ խաղին Գերմանիայի գավաթի խաղարկության շրջանակներում։ Փետրվարի 2-ին նա կատարել է իր նորամուտը Բունդեսլիգայում՝ մասնակցելով «Դույսբուրգ» ակումբի դեմ արտագնա խաղին։ Դորտմունդի ակումբի կազմում Ռուկավինան անցկացրել է ընդհանուր առմամբ 19 խաղ առաջնությունում, դրանից բացի թիմին օգնելով նաև հասնել երկրի գավաթի խաղարկության եզրափակիչ։
2009 թվականին վարձավճարային հիմունքներով մինչև մրցաշրջանի ավարտը տեղափոխվել է «Մյունխեն 1860» ակումբ, որի կազմում իր նորամուտը կատարել է փետրվարի 8-ին՝ մասնակցելով «Մայնց 05» ակումբի դեմ արտագնա խաղին։ Այդ մրցաշրջանում Ռուկավինան մասնակցել է ընդհանուր առմամբ 15 խաղի և դարձել մեկ գոլի հեղինակ։ 2009 թվականի հունիսին «Մյունխենը» Սվեն Բենդերի տեղափոխվելու դիմաց պայմանավորվել է «Բորուսիայի» հետ Անտոնիոյի լիարժեք տրանսֆերի վերաբերյալ, որի հետ կնքել է երեք տարվա պայմանագիր։
2012 թվականի հուլիսի 20-ին Անտոնիու Ռուկավինան ազատ գործակալի կարգավիճակով եռամյա պայմանագիր է կնքել իսպանական Պրիմերա անցած «Ռեալ Վալյադոլիդի» հետ։
Երկու տարի անց Ռուկավինան տեղափոխվել է «Վիլյառեալ», որովհետև «Ռեալ Վալյադոլիդը» դուրս է մնացել Լա Լիգայից։
2018 թվականի հուլիսի 4-ին՝ աշխարհի առաջնության ավարտին, մեկուկես տարով պայմանագիր է կնքել Ղազախստանի չեմպիոն «Աստանա» ակումբի հետ՝ հույս ունենալով «կարիերայում առաջին անգամ խաղալ Չեմպիոնների լիգայում» և արդեն հուլիսի 11-ին թիմի կազմում մասնակցել է ՈՒԵՖԱ Չեմպիոնների լիգայի որակավորման փուլի շրջանակներում անցկացվող Չեռնոգորիայի չեմպիոն «Սուտեսկա» ակումբի դեմ խաղին (1։0)։


=== Հավաքականում ===
2006-2007 թվականներին Անտոնիո Ռուկավինան հանդես է եկել Սերբիայի երիտասարդական (մինչև 21) հավաքականում, որի կազմում մասնակցել է 6 խաղի՝ թիմի հետ դառնալով Պորտուգալիայում անցկացված Եվրոպայի երիտասարդական առաջնության բրոնզե մեդալակիր 2006 թվականին։
Սերբիայի ազգային հավաքականի կազմում Ռուկավինան իր նորամուտը կատարել է 2007 թվականի հունիսի 2-ին՝ մասնակցելով 2008 թվականի Եվրոպայի առաջնության՝ Հելսինկիում անցկացվող Ֆինլանդիայի հավաքականի դեմ որակավորման խաղին, որտեղ սերբերը հաղթել են 2:0 հաշվով։
2018 թվականին Անտոնիո Ռուկավինան մասնակցել է Ռուսաստանում անցկացվող աշխարհի առաջնությանը, որի ընթացքում խաղացել է Е խմբի երկու հանդիպումներում ընդդեմ Կոստա Ռիկայի (1։0) և Բրազիլիայի (0։2)։


== Ձեռքբերումներ ==
ՍերբիաԵվրոպայի երիտասարդական առաջնության բրոնզե մեդալակիր (1) – 2006«Պարտիզան»Սերբիայի փոխչեմպիոն (1) – 2006/07«Բորուսիա»Գերմանիայի գավաթի խաղարկության եզրափակչի մասնակից (1) – 2007/08«Աստանա»Ղազախստանի չեմպիոն – 2018


== Ծանոթագրություններ ==


== Արտաքին հղումներ ==
Ֆուտբոլիստի էջը «Ռեալ Վալյադոլիդի» կայքում Archived 2016-03-03 at the Wayback Machine.
Ֆուտբոլիստի էջը «Մյունխեն-1860» ակումբի կայքում Archived 2011-06-23 at the Wayback Machine.(գերմ.)
Վիճակագրությունը National Football Teams կայքում(անգլ.)Պրոֆիլը transfermarkt.com կայքում(անգլ.)
Ֆուտբոլիստի էջը worldfootball.net կայքում(անգլ.)
Ֆուտբոլիստի էջը soccerway.com կայքում(անգլ.)